ما قبل اسلام شاعری

ما قبل اسلام شاعری عربی شاعری کی وہ صنف ہے جس کا زمانہ اسلام سے قبل کا ہے۔ یعنی عرب قبل از اسلام کی شاعری کو ما قبل اسلام شاعری کہا جاتا ہے۔ یہ زمانہ 540 تا 620 ء ہے۔ عربی ادب میں شعر جاہلی سے تعبیر کیا جاتا ہے۔ یعنی۔ زمانہ جاہلیت کی شاعری۔ شعر جاہلی نجد اور حجاز کے خطہ میں پھیلی ہوئی تھی مگر تقریباً مکمل شاعری نجد میں ہی ہوئی کیونکہ زمانہ جاہلیت میں حجاز میں شاعری بہت کم ہوئی ہے۔  عربی شاعری بلحاظ زمانہ تقسیم سب سے پہلے حماد الراویہ (وفات 722ء) نے کی۔  خلافت عباسیہ میں ادبی ناقدین اس بات پر بحث کیا کرتے تھے کہ آیا موجودہ دور کی شاعری بہتر ہے یا زمانہ جاہلیت کی شاعری بہتر تھی۔ 
ما قبل اسلام شاعری کلاسیکی عربی شاعری کی گرامر اور لغت دونوں کا ماخذ ہے۔ اور اپنے دور کی سیاست اور ثقافت کا دستاویز ہے۔ اس دور کے کئی شعرا نے خاصی شہرت حاصل کی جن میں سر فہرست امرؤ القیس ہیں۔  دیگر مشہور شعرا میں امیہ بن ابو صلت, نابغہ ذبیانی اور زید بن عمرو ہیں۔ ان شعرا نے کبھی اپنی شاعری کو تحریر نہیں کیا بلکہ ان کی شاعری نسل در نسل زبانی منتقل ہوتی رہی یہاں تک کہ بعد کے زمانہ میں ضبط تحریر میں لائی گئی اور 8ویں صدی عیسوی میں [[دیوان (شاعری)) مرتب کیے گئے۔

 حوالہ جات 

زمرہ:زمانہ جاہلیت کے عرب شعراء
زمرہ:عربی شاعری